internet vaartha 180 Views
న్యూఢిల్లీ : భారత్‌లోని చౌక ధరల ఎయిర్‌లైన్స్‌ ఇండిగో అన్ని పన్నులతో కలుపుకుని టికెట్‌ ఛార్జీల ఆఫరలను ప్రకటించింది. రుతుపవనాల సీజన్‌లో ప్రయాణీకులను రాబట్టేందుకు రూ.829 రూపాయలకే దేశీయ రూట్లలో రవాణా ఆఫర్లు ప్రకటించింది. జూలైఒకటవ తేదీ నుంచి సెప్టెంబరు 30వ తేదీల మధ్యలో ప్రయాణించే దేశీయ రూట్లపై ఇవి అమలవుతాయి. అయితే ఎన్నిసీట్లను ఈ ఆఫర్‌కు సిద్ధంచేసిందన్న వివరాలు వెల్లడికాలేదు. ఇండిగో అతి తక్కువ ధరగా రూ.829ని ప్రకటించింది. ఇంఫణాల్‌ గౌహతి రూట్‌లో ఈధరలు అమలవుతాయి. ఇతరత్రా డిల్లీ ముంబై రూట్‌లో 2486 రూపాయలు, ఢిల్లీ చెన్నై రూటులో 3388 రూపాయలుగా ఉన్నాయి. ఢిల్లీ ముంబై సెక్టార్‌లో వచ్చేవారం పర్యటిస్తే ధరలు రూ.5వేలుగా ఉన్నాయి. కంపెనీ వెబ్‌సైట్‌లో ఈ ధరలను పొందుపరిచారు.